|  |  |
| --- | --- |
|  | 3. februar 2016  Pressemeddelelse |
|  | Forskning og Formidling  Formidling  41 20 60 27  mads.hendrich@natmus.dk |

**Kan du gætte hvem jeg er? – Fastelavnsfest på Nationalmuseet**Tag børn og børnebørn med til en sjov og skør fastelavnsfest på Nationalmuseet søndag 7. februar, hvor de kan møde Fru Sommer og Kong Vinter, marchere med Tivoligarden, slubre varm kakao i sig, slå katten af tønden og vinde fine præmier.  
Spiderman? En cornflakespakke? En tapper ridder? Fred Flintstone eller måske en yndig prisesse? Vi håber du har fået styr på fastelavnsudklædningen og har fundet misk-mask-masken frem. For så kan du nemlig godt glæde dig til et brag af en hyggelig fastelavnsfest med en lille smule om fastelavnens historie på Nationalmuseet søndag 7. februar. **Børneteater med Fru Sommer og Kong Vinter**Kender du Fru Sommer og Kong Vinter? Du kan møde dem til fastelavnsfesten på Nationalmuseet.  
Festlighederne begynder i forhallen kl. 11.00 med en lille times underholdning og teater.   
  
Kong Vinter ved vist ikke, hvad han gør, da han banker Fru Sommer ud af dynerne med fastelavnsriset. Vil foråret og varmen nu komme? Kong Vinter og Fru Sommer kæmper mod hinanden og alle børn må hjælpe til, så Fru Sommer kan vinde og få forårssolen til at skinne ned på vores forfrosne lemmer.   
  
**Medvirkende:**  
Narren – Johanne Dal-Lewkowitch  
Fru Sommer – Maria Kastrupsen  
Kong Vinter – Lars Kragballe Rasmussen  
På harmonika – Lars Grand  
  
**Tivoligarden, tøndeslagning og fastelavnsboller**  
Efter teatret går vi i fælles optog ledsaget af Tivoligarden til Tøjhusmuseets gård, hvor der vil blive slået katten af tønden. Tønderne er flot dekorerede af Billedskolen ved Tvillingehallerne.   
  
I Tøjhusgården vil der være mulighed for at købe varm kakao og fastelavnsboller. Og der vil naturligvis være fine præmier til kattekonger og kattedronninger.

**Tid og sted:**

Hvem: Børn i alderen 3-12 år – kom gerne udklædt.   
Hvad: Fastelavnsfest på NationalmuseetHvornår: Søndag 7. februar, kl. 11.00 – 13.00.   
Pris: 50 kr. pr. barn over 3 år.   
Køb billet på billet.natmus.dk eller i Nationalmuseets information på selve dagen.

**For yderligere informationer kontakt:**

Mads Hendrich, kommunikationsmedarbejder, Nationalmuseet

Tlf.: 41 20 60 27. E-mail mads.hendrich@natmus.dk